תוכנית לימוד בנושא איכות הסביבה ומחזור שיושמה בכיתות א'-ב' בשעורי המדעים 
בהנחיית המורה רונית הכסטר.

מטרות ויעדים:

1) לפתח בתלמיד מודעות להשלכות הנובעות מפעולות האדם בסביבה ופעולתו האישית.

2) העמקת הקשרים הריגשיים של התלמיד לסביבתו.

3) להפוך את התלמיד לנאמן סביבה המעורב בשיפור איכות החיים והסביבה.

מטרות לימודיות (התנהגותיות):

1) התלמיד יבין ויכיר תהליכי גומלין בסביבת חייו.

2) התלמיד יבין את הקשר בין פעילות האדם בסביבה ובעיות סביבתיות.

3) התלמיד ילמד להתמודד עם ניגוד אפשרי בין צרכיו וצרכי החברה והדרכים לגשר עליהם.

תהליך העבודה בכיתה:
א) הגדרת המושג סביבה.
ב) הזדהות עם הסביבה-כל תלמיד בחר מה היה רוצה להיות בסביבה.
ג) תיאור הסביבה בעזרת החושים.
ד) סיור בסביבה כדי לעורר בתלמיד צורך לפעול למען שימורה.
ה) משחק הכרות עם פרחי-בר וצמחים מוגנים בדגש על הצורך לשמור על הסביבה.
ו) הבנת המושג מיחזור.
ז) הכנת נייר ממוחזר.
ח) הצורך במיחזור- מציאת שימושים חדשים למוצרים קיימים: הכנת דגמי חיות מעטיפות חטיפים ונייר משומשים.
ט) מיון והפרדת מוצרים למיחזור: פלסטיק, קרטון, זכוכית וסוללות.

לסיכום הנושא בנו התלמידים דגמים מחומרים טבעיים וממוצרים ממוחזרים הקשורים לנושאים הנלמדים בשעורי המדעים.

דגם א': מברשת שיניים חשמלית.

בכיתות ב' נלמד נושא בריאות הפה ונקיון השיניים.
מחומרים ממוחזרים נבנה דגם של מברשת שיניים חשמלית בגובה 1.5 מטר.

דגם ב': מברשת ומשחת שיניים מצדפים.

בכיתות ב' נלמד נושא בריאות הפה והשיניים.
ע"י שימוש בצדפים וקרטון ממוחזר נבנו מברשת ומשחת שיניים.

דגם ג': תיבת נח.

במסגרת שעורי המדעים למדנו למיין  בע"ח טורפים לצמחוניים.
בתיבת נח היתה קיימת הפרדה זו. בקומה א' היו בע"ח הניזונים מן הצומח וכדי שלא יטרפו הוכנסו בע"ח הטורפים לקומה ב'.
דגם מקרטון ונייר ממוחזר ממחיש הפרדה זו.